เชื่อผอ.ศอ.บต.แก้ปัญหาใต้ได้นายประสิทธิ์ เมฆสุวรรณ อดีตคณะกรรมการอิสระเพื่อความสมานฉันท์แห่งชาติ (กอส.) และอดีตประธานสมาพันธ์ครูจ. ยะลา กล่าวว่า โดยส่วนตัวแล้วไม่รู้จัก และไม่เคยเห็นแนวทางการบริหารงานของนายพระนายมาก่อน แต่เชื่อว่าจะสามารถประสาน และขอข้อมูลจากนายพลากร สุวรรณรัฐ องคมนตรี ซึ่งเป็นพี่ชายที่เคยดำรงตำแหน่ง ผอ.ศอ.บต.มาก่อนได้ อย่างไรก็ตามการที่รัฐบาลรื้อฟื้น ศอ.บต. ก็คงแก้ปัญหาในพื้นที่ไม่ได้แล้ว เพราะสถานการณ์ทุกอย่างอยู่ในภาวะแห่งความวิกฤติที่ ศอ.บต.ยากที่จะเยียวยา หากเปรียบเทียบก็คงเสมือนผู้ป่วยที่อยู่ในห้องไอซียู ที่ต้องใช้ยาชนิดที่มีความเข้มข้นเข้ามารักษา แต่ ศอ.บต.นั้นเป็นเพียงยาบรรเทาความปวด ที่ต้องให้การรักษาในระยะเบื้องต้นเท่านั้น แต่การรื้อฟื้น ศอ.บต. ก็คงไม่ผิด เพราะดีกว่าไม่ได้ทำอะไรเลยด้าน พ.ญ.เพชรดาว โต๊ะมีนา อดีต กอส. กล่าวว่า โดยส่วนตัวไม่มั่นใจว่านายพระนาย เคยเข้ามาปฏิบัติหน้าที่อยู่ในพื้นที่สามจังหวัดชายแดนภาคใต้บ้างหรือไม่ จึงอยากฝากข้อเสนอแนะว่าต้องเข้าถึงและเข้าใจประชาชนในพื้นที่อย่างแท้จริงก่อน ขณะเดียวกันอยากเสนอให้มีการแต่งตั้งภาคประชาชนในพื้นที่ เข้าไปดำรงตำแหน่งคณะกรรมการของ ศอ.บต.ด้วย นอกจากนี้ยังเห็นว่าหากรัฐบาลชุดนี้ จับผู้ลงมือก่อเหตุและสาวไปถึงผู้บงการ หรือผู้อยู่เบื้องหลังของการอุ้มทนายสมชาย เชื่อว่าจะส่งผลให้รัฐบาลชุดนี้ได้รับความไว้วางใจ ได้รับความเชื่อมั่นจากประชาชนเป็นอย่างมาก
เชื่อผอ.ศอ.บต.แก้ปัญหาใต้ได้ใคร 
นายประสิทธิ์ เมฆสุวรรณ